|  |  |
| --- | --- |
| **Tehtävä** | **Tehtävän nimi**  **Ympäristöaiheinen lautapeli** |
| **Oppitunnin tavoite** | Tutustua ympäristöön ja kestävään kehitykseen liittyvään sanastoon. Herätellä pohtimaan omia arjen valintoja.  Lautepelin suunnittelu ja toteutus ryhmässä (mm. ryhmätyötaidot, imperatiivin ja opitun sanaston käyttö). |
| **Mitä tarvitaan?** | -aiheen käsittelyyn ja sanaston esittelyyn erilaisia materiaaleja ja tehtäviä  -peliä varten paperia tai pahvia sekä värikyniä  (-askarteluun esim. kaupunki- tai kotiaiheisia kuvia, saksia, liimaa)  -esimerkkipeliksi klassinen lautapeli, jossa edetään noppaa heittämällä ja merkittyihin ruutuihin pysähdyttäessä tapahtuu jotain aiheeseen liittyvää, esim. joutuu liikkumaan taaksepäin, odottamaan vuoroaan tai pääsee muutaman askeleen eteenpäin. |
| **Oppitunnin kulku** | Oppilaiden kanssa tutustutaan ympäristöystävälliseen elämäntapaan ja kestävään kehitykseen liittyvään sanastoon ja samalla kerrataan useimmille koulusta tuttuja kestävän elintavan periaatteita. Tähän olen käyttänyt netistä vapaasti käytettävissä olevaa kaaviota ( <http://kornyezetineveles.hulladekboltermek.hu/files/pdf/mindmap2010_m.pdf> )  Oppilaat tekevät kaavion perusteella oman mind mapin, jossa esittelevät omia jokapäiväisiä kestävää kehitystä tukevia valintojaan .  Ympäristöaiheinen peli  Oppilaat suunnittelevat ja toteuttavat n. 3 hengen ryhmissä oman ympäristöaiheisen lautapelin. Ennen oman pelin suunnittelua kannattaa pelata esimerkkipelinä vastaavalla periaatteella toimivaa lautapeliä (kts. kuvaus ylempänä). Näin oppilaille selviää pelin perusidea. Samalla tarkastellaan pelin ohjeiden kieltä, mm. imperatiivimuotoja.  Ryhmät ideoivat pelin tapahtumapaikan (esim. koti, kaupunki, koulu) sekä keksivät ja kirjoittavat ohjeet. Pelin perusaihe on ympäristöystävälliset teot ja valinnat arjessa. Esimerkkejä pelin ohjeista: *Ruutu 2. Lähdit töihin auton sijasta pyörällä, astu kolme askelta eteenpäin. Ruutu 14. Unohdit sammuttaa valot, palaa kaksi askelta taaksepäin.*  Oppilaat piirtävät tai askartelevat pelilaudan ja kirjoittavat säännöt ja ohjeet erilliselle paperille. Pelien valmistuttua pelataan yhdessä tai isommassa ryhmässä voidaan testata toisten tekemää peliä.  Pelituntien jälkeen aiheeseen liittyvää sanastoa voi kerrata Kahoot-visan avulla (<https://create.kahoot.it/#quiz/ba68d46f-ed84-4b7c-9ae8-a7e41a4c9c32> ) |
| **Kesto** | n. 2x90 min. (+aikaa pelien viimeistelyyn) |
| **Odotetut oppimistulokset** | Pelin toteutti kaksi ryhmää, toisen aiheena oli koti ja toisen kaupunki. Näitä aiheita oli käsitelty laajasti aiemmin lukuvuoden aikana.  Oppilaat lähtivät todella hyvin mukaan työskentelyyn ja lautapelin tekeminen oli motivoivaa. Työskentelyä pystyi myös hyvin eriyttämään ryhmässä, jossa on kielitaidoltaan hyvin eritasoisia oppilaita. |